Erään viinialan nimityksen tuote-eritelmän vakiomuutoksen hyväksymistä koskevan tiedonannon julkaiseminen (komission delegoidun asetuksen (EU) 2019/33 17 artiklan 2 ja 3 kohta)

(2021/C 248/07)

Tämä tiedonanto julkaistaan annetun komission delegoidun asetuksen (EU) 2019/33 (1) 17 artiklan 5 kohdan mukaisesti.

YHTENÄISEN ASIAKIRJAN VAKIOMUUTOSTA KOSKEVA TIEDONANTO

”Condado de Huelva”

PDO-ES-A1485-AM03

Tiedonannon päivämäärä: 16. huhtikuuta 2021

HYVÄKSYTYN MUUTOKSEN KUVAUS JA PERUSTELUT

1. Viittaus suojattuun nimitykseen (tuote-eritelmän A kohta)

Tätä kohtaa on yksinkertaistettu poistamalla tarpeettomat tiedot.

Syy:

Tässä kohdassa olisi ilmoitettava, että suojattu nimitys on alkuperänimityksen nimi; sen ei tarvitse kattaa erityyppisiä viinejä.

2. Viinien kuvaus (tuote-eritelmän B kohta ja yhtenäisen asiakirjan 4 kohta)

Viinityypit on järjestetty uudelleen ja ryhmitelty Euroopan parlamentin ja neuvoston asetus (EU) N:o 1308/2013 liitteessä VII olevan II osan luokkiin 1 ja 3 (2).

Amontillado on sisällytetty vinos generosos -luokkaan. Tämä viini on suojattu ensimmäisen alkuperänimitystä koskevan asetuksen nojalla, joka julkaistiin 16 päivänä tammikuuta 1964 virallisen lehden numerossa 14. Tuote-eritelmä sisältää nyt myös roseeviinit, sillä Condado de Huelvassa on jo vuosien ajan tuotettu korkealaatuisia roseeviinejä, joiden arvostus kuluttajien keskuudessa on selvästi voimistunut.

Palo Cortado -viiniä on aina tuotettu Condado de Huelvan alueella ilman, että tuotantoa on erikseen suunniteltu. Valmistus aloitetaan biologisesti vanhennetusta Fino-viinistä, joka kypsyessään menettää hiivaketonsa (jota kutsutaan nimellä ”flor”). Tästä syystä sitä väkevöidään uudelleen ja vanhennetaan hapettamalla samalla tavalla kuin Oloroso-viiniä. Sillä on kuitenkin erilaiset aistinvaraiset ominaisuudet.

Moscatel-, Dulce- ja Pedro Ximénez -viinejä koskevat tiedot on järjestetty uudelleen, ja ne on lisätty vinos de licor dulces -luokkaan sokeripitoisuuden luettavuuden parantamiseksi.

Analyyttisiä ominaisuuksia koskevaa taulukkoa on muutettu lisäämällä siihen uudentyyppiset viinit ja niiden kemialliset ominaisuudet sekä parantamalla sen rakennetta ja luettavuutta.

Lisäksi vähimmäisalkoholipitoisuus on tarkistettu 16 tilavuusprosenttiin, jotta perinteisen merkinnän ”Oloroso” käyttö olisi yhdenmukaista muiden Andalusian alkuperänimitysten kanssa.

Suojattujen viinien aistinvaraista kuvausta on muutettu. Muutos on tarpeen standardin UNE-EN-ISO 17065 soveltamiseksi, jotta viinien ominaisuudet voidaan yhdistää erityiskuvaajiin ja aistinvaraista arviointia voidaan parantaa.

3. Suurimpaan sallittuun uuttamisasteeseen liittyvä korjaus (tuote-eritelmän C kohta ja yhtenäisen asiakirjan 5 kohta)

On korjattu virhe, joka on toistunut useissa tuote-eritelmän muutoksissa ja joka olisi oikaistava tässä eritelmässä. Sana ”rypälemehu” on korvattu sanalla ”viini”, koska kyse on viinistä. Aikaisemmissa versioissa uudesta viinistä käytettiin nimitystä ”rypälemehu” SAN-nimitystä Condado de Huelva koskevasta määräyksestä 16 päivänä helmikuuta 1999 tehdyn päätöksen mukaisesti.

4. Vinos generosos- ja vinos generosos de licor -viinien vanhentamisvaatimukset (tuote-eritelmän C.3.2 kohta)

Keskimääräisen iän laskeminen on lisätty objektiiviseksi menetelmäksi, jolla määritetään vanhentamisjakso. Myös añadas-järjestelmä (yhden vuosikerran viinit) on lisätty näiden viinien vanhentamiseen perinteisesti käytettynä järjestelmänä.

5. Valko-, puna- ja roseeviinien vanhentamisvaatimukset (tuote-eritelmän C.3.3 kohta)

Tätä kohtaa on muutettu valko-, puna- ja roseeviinien erityispiirteiden kehittämiseksi.

6. Käytettyjä lisätuotteita koskevien viittausten päivittäminen (tuote-eritelmän C.5 kohta)

Viittaukset lainsäädäntöön on saatettu ajan tasalle, ja niihin on lisätty viittaus neutraaliin rypäleviinaan.

7. Rajattua maantieteellistä aluetta koskevat tiedot (tuote-eritelmän D kohta ja yhtenäisen asiakirjan 6 kohta)

Jalostusaluetta koskeva rajoitus on poistettu viiniluokilta ”vinos generosos” ja ”vinos generosos de licor”, joiden kypsytys- ja vanhentamisalue on eri kuin rypäleiden tuotantoalue.

8. Hehtaarikohtaista enimmäistuotosta koskeva muutos (tuote-eritelmän E kohta ja yhtenäisen asiakirjan 5.2 kohta)

Tuotos määräytyy istutettujen viiniköynnösten määrän, kunkin viiniköynnöksen rypäleterttujen lukumäärän ja rypäleterttujen puristemehun määrän perusteella. Kaikki rypälelajikkeet eivät kehity samalla tavalla. Terttujen lukumäärä ja niiden paino määritetään lehtialaindeksin perusteella. Myös yhteyttämisen merkitys olisi otettava huomioon, sillä se vaikuttaa merkittävästi rypäleiden sokeripitoisuuteen.

Condado de Huelvan viinitarhoilla on tehty istutusaloja koskevia muutoksia ja uudistuksia. Rivit ovat 3 metrin päässä toisistaan, ja viiniköynnösten väliin jää 1,5 metriä. Myös vanhat goblet-menetelmää käyttävät viinitarhat on raivattu. Istutuksilla käytetään nyt tukilankoja. Tällä on myönteinen vaikutus, koska näin voidaan tuottaa laatuviinejä.

Viininviljelijän päätökset määrittävät viinitarhan tuotoksen. Tuotos riippuu myös koko vuoden aikana ja vuodesta toiseen esiintyvistä muuttuvista ja muuttumattomista tekijöistä. Kasvien kasvun hillitsemiseksi voidaan käyttää erilaisia menetelmiä, kuten karsintaa, harventamista, leikkausta ja lehtien poistoa.

Oikeanlaisessa tasapainossa oleva viinitarha edistää sitä, että hedelmä kypsyy ja saa oikean värin syvyyden ja aromin, sokeri-, pH-, happo- ja polyfenolipitoisuuden sekä kaikki laatuviinin aikaansaamiseen tarvittavat keskeiset laatutekijät.

Parhaat rypäletuottajat leikkaavat lehvästön hyödyntäen tilan mahdollisimman hyvin, jolloin auringonvaloa on optimaalisesti ja rypäleet kehittyvät hyvin. Näin saadaan laadukkaampaa viiniä.

Vuosien mittaan tehdyt tutkimukset ovat osoittaneet, että yhdellä hehtaarilla viinitarhasta, jossa on 2 200 viiniköynnöstä, Zalema-lajikkeen sato on 8 kilogrammaa viiniköynnöstä kohti. Viinin fysikaalis-kemialliset arvot ovat 11 ja 12 Baumé-astetta, kokonaishappopitoisuus on 3,5–4,5 g/l viinihappona ilmaistuna, pH on 3,75 ja glukonihappoindeksi alle 0,5. Näillä monen vuoden keskimääräisillä arvoilla on tuotettu erittäin laadukasta viiniä.

9. Uusien rypälelajikkeiden lisääminen (tuote-eritelmän F kohta ja yhtenäisen asiakirjan 7 kohta)

Luetteloon on lisätty kaksi uutta valkoista rypälelajiketta, Verdejo ja Moscatel de Grano Menudo. Näitä rypäleitä on kasvatettu SAN-alueella vuosien ajan erinomaisin tuloksin, ja ne on otettu hyvin vastaan. Ne mahdollistavat myös SAN-nimityksen kattamien viinien profiilille tyypillisten viinien valmistuksen. Näiden lajikkeiden lisääminen ei muuta lopputuotteen ominaisuuksia millään olennaisella tavalla.

10. Pienemmän maantieteellisen yksikön lisääminen (tuote-eritelmän H.4 kohta ja yhtenäisen asiakirjan 9 kohta)

Lisätään mahdollisuus viitata Doñanan kansallispuistoon pienempänä maantieteellisenä yksikkönä viinien merkinnöissä asetuksen (EU) 2019/33 55 artiklan mukaisesti.

YHTENÄINEN ASIAKIRJA

1. Nimi/nimet

Condado de Huelva

2. Maantieteellisen merkinnän tyyppi

SAN – Suojattu alkuperänimitys

3. Rypäletuotteiden luokat

1. Viini

3. Väkevä viini

4. Viini(e)n kuvaus

1. Valkoviini

LYHYT KIRJALLINEN KUVAUS

— Joven: Väriltään vaaleankeltaisesta vaaleaan kullankeltaiseen. Hedelmäisiä aromeja, kuten vihreä omena, ja kukkaisia aromeja. Suutuntuma on hapokas.

— Condado de Huelva: Väriltään oljenkeltaisesta syvän kullankeltaiseen. Hedelmäisiä aromeja, kuten luumarja. Suutuntuma on hapokas.

— Tradicional: Väriltään oljenkeltaisesta kullankeltaiseen. Hedelmäisiä aromeja, kuten luumarja. Suutuntuma on hieman hapokas.

* Jos raja-arvoja ei ilmoiteta, sovelletaan kansallisessa ja EU:n lainsäädännössä asetettuja raja-arvoja.

** Valkoviinien alaluokan Condado de Huelva viinit voivat sokeripitoisuudestaan riippuen olla: ”kuivia”, jos sokeripitoisuus on enintään 4 g/l; ”puolikuivia”, jos se on enemmän kuin 4 g/l mutta alle 12 g/l; ”puolimakeita”, jos se on vähintään 12 g/l mutta alle 45 g/l; ”makeita”, jos se on vähintään 45 g/l.

*** Joven- ja Tradicional-valkoviinien sokeripitoisuuden on oltava alle 5 g/l.

YLEISET ANALYYTTISET OMINAISUUDET

Kokonaisalkoholipitoisuus enintään (til-%):

–

Todellinen alkoholipitoisuus vähintään (til-%):

10

Vähimmäishappopitoisuus:

milliekvivalenttia/litra

Haihtuvien happojen pitoisuus enintään (milliekvivalenttia/litra):

–

Kokonaisrikkidioksidipitoisuus enintään (mg/litra):

–

2. Puna- ja roseeviini

LYHYT KIRJALLINEN KUVAUS

Punaviinit:

Väriltään kirsikanpunaisesta tiilenpunaiseen. Aromikas ja hedelmäinen intensiteetti, johon liittyy hieman tai selvästi erottuvia ruohomaisia aromeja. Intensiivinen maku ja hapokas suutuntuma, jossa voidaan havaita kireyttä ja tiiviyttä.

Roseeviinit:

Väriltään hennon vaaleanpunaisesta punertavampaan vaaleanpunaiseen, hedelmäisiä ja kukkaisia aromeja, intensiivinen suutuntuma, jossa voidaan havaita hieman karvautta ja kireyttä.

* Jos raja-arvoja ei ilmoiteta, sovelletaan kansallisessa ja EU:n lainsäädännössä asetettuja raja-arvoja.

** Sokeripitoisuudesta riippuen viinit voivat olla: ”kuivia”, jos sokeripitoisuus on enintään 4 g/l; ”puolikuivia”, jos se on enemmän kuin 4 g/l mutta alle 12 g/l; ”puolimakeita”, jos se on vähintään 12 g/l mutta alle 45 g/l; ”makeita”, jos se on vähintään 45 g/l.

*** Vanhentamista koskevalla merkinnällä Joven, Roble ja Crianza varustettujen viinien todellinen alkoholipitoisuus on vähintään 11 tilavuusprosenttia, ja merkinnällä Reserva ja Gran reserva varustettujen viinien todellinen alkoholipitoisuus on 12 tilavuusprosenttia.

YLEISET ANALYYTTISET OMINAISUUDET

Kokonaisalkoholipitoisuus enintään (til-%):

–

Todellinen alkoholipitoisuus vähintään (til-%):

11

Vähimmäishappopitoisuus

milliekvivalenttia/litra

Haihtuvien happojen pitoisuus enintään (milliekvivalenttia/litra):

–

Kokonaisrikkidioksidipitoisuus enintään (mg/litra)

–

3. ”Vinos generosos”

LYHYT KIRJALLINEN KUVAUS

— Condado Pálido tai Fino: Väriltään oljenkeltaisesta syvän kullankeltaiseen. Kypsytyksen aromeja, kuten hiiva. Hieman karvas ja suolainen suutuntuma.

— Condado Viejo tai Oloroso: Väriltään syvän kullankeltainen tai tumma mahonginruskea. Pähkinöiden ja puun aromeja hapettavasta kypsytystavasta, mahdollisesti lakan vivahteita. Viipyilevä, mahdollisesti täyteläinen suutuntuma.

— Amontillado: Väriltään kullankeltaisesta mahonginruskeaan. Pähkinöiden aromi, jossa on puumainen jälkimaku, koska viini on vanhennettu biologisesti ja hapettamalla. Hieman hapan, karvas ja viipyilevä suutuntuma.

— Palo Cortado Väriltään kastanjanruskeasta mahonginruskeaan. Pähkinöiden ja puun aromeja. Erittäin intensiivinen ja viipyilevä suutuntuma.

* Jos raja-arvoja ei ilmoiteta, sovelletaan kansallisessa ja EU:n lainsäädännössä asetettuja raja-arvoja.

** Condado Pálido- tai Fino -viineissä pelkistäviä sokereita on oltava vähemmän kuin 5 g/l.

*** Condado Viejo- tai Oloroso-, Amontillado- ja Palo Cortado -viineissä voi hapettavaan vanhentamiseen liittyvien väkevöintiprosessien tuloksena olla pelkistäviä sokereita enintään 9 g/l, jos kokonaishappopitoisuus ilmoitettuna grammoina viinihappoa litraa kohden on enintään 2 g/l vähemmän kuin pelkistävien sokereiden pitoisuus.

**** Condado Pálido- tai Fino -viinien todellisen alkoholipitoisuuden on oltava 15–17 tilavuusprosenttia.

YLEISET ANALYYTTISET OMINAISUUDET

Kokonaisalkoholipitoisuus enintään (til-%):

–

Todellinen alkoholipitoisuus vähintään (til-%):

16

Vähimmäishappopitoisuus:

milliekvivalenttia/litra

Haihtuvien happojen pitoisuus enintään (milliekvivalenttia/litra):

–

Kokonaisrikkidioksidipitoisuus enintään (mg/litra):

–

4. ”Vinos generosos de licor”

LYHYT KIRJALLINEN KUVAUS

— Pale Dry: Väriltään vaaleankeltaisesta kullankeltaiseen. Keskivoimakas hiivan aromi. Voimakas, aromikas ja puolikuiva tai puolimakea suutuntuma.

— Pale Cream: Väriltään oljenkeltaisesta syvän kullankeltaiseen. Biologisen vanhenemisen aromeja, esimerkiksi hiiva.

— Medium: Väri vaihtelee meripihkan väristä voimakkaaseen mahonginruskeaan. Kypsytysprosessille ominainen aromi, jossa voi olla kuivuneen rypäleen aromeja.

— Cream: Väriltään syvän kullankeltaisesta voimakkaan mahonginruskeaan. Kypsytysprosessista peräisin oleva aromi, jossa voi olla kuivuneen rypäleen aromeja. Runsas suutuntuma.

* Jos raja-arvoja ei ilmoiteta, sovelletaan kansallisessa ja EU:n lainsäädännössä asetettuja raja-arvoja.

** Pelkistävien sokereiden pitoisuus grammoina litrassa: Pale Dry 5–45, Pale Cream 45–115, Medium 5–115, Cream 115–140.

YLEISET ANALYYTTISET OMINAISUUDET

Kokonaisalkoholipitoisuus enintään (til-%):

–

Todellinen alkoholipitoisuus vähintään (til-%):

15

Vähimmäishappopitoisuus:

milliekvivalenttia/litra

Haihtuvien happojen pitoisuus enintään (milliekvivalenttia/litra):

–

Kokonaisrikkidioksidipitoisuus enintään (mg/litra):

–

5. ”Vinos de licor dulces”

LYHYT KIRJALLINEN KUVAUS

— Dulce: Väriltään kullankeltaisesta voimakkaan mahonginruskeaan. Hedelmäisiä aromeja. Runsas suutuntuma.

— Pedro Ximénez: Väriltään mahonginruskeasta voimakkaan mahongin- tai gagaatinruskeaan. Kuivuneen rypäleen aromeja, mahdollisesti rypäleen kannan vivahteita. Erittäin runsas suutuntuma.

— Moscatel: Väri vaihtelee meripihkan väristä voimakkaaseen mahonginruskeaan. Lajikkeelle ominaiset aromit, kuten kukkaiset ja hedelmäiset vivahteet, ja mahdollisesti kuivuneen rypäleen aromeja. Hieman hapan ja runsas suutuntuma.

— Mistela: Väriltään kullankeltaisesta voimakkaan mahonginruskeaan. Hedelmäisiä aromeja. Runsas suutuntuma.

* Jos raja-arvoja ei ilmoiteta, sovelletaan kansallisessa ja EU:n lainsäädännössä asetettuja raja-arvoja.

** Pelkistävien sokereiden pitoisuus grammoina litrassa: Dulce-viineissä suurempi kuin 45 g/l ja Pedro Ximénez-, Moscatel- ja Mistela-viineissä suurempi kuin 150 g/l .

YLEISET ANALYYTTISET OMINAISUUDET

Kokonaisalkoholipitoisuus enintään (til-%):

–

Todellinen alkoholipitoisuus vähintään (til-%):

15

Vähimmäishappopitoisuus:

–

Haihtuvien happojen pitoisuus enintään (milliekvivalenttia/litra):

–

Kokonaisrikkidioksidipitoisuus enintään (mg/litra):

–

5. Viininvalmistusmenetelmät

5.1. Erityiset viininvalmistusmenetelmät

1. Erityinen viininvalmistusmenetelmä

Tuotantoalue käsittää maantieteellisen alueen, jolla sijaitsevat rekisteröidyt viinitarhat. Maaperä on albarizas-, arenas- tai barros-tyyppiä. Käymisen jälkeen viinit voidaan vanhentaa biologisesti tai hapettavasti käyttäen joko dynaamista järjestelmää nimeltä criaderas y soleras (jakeittainen sekoitusjärjestelmä) tai staattista añadas -menetelmää (yhden vuosikerran viinit).

Biologisen vanhentamisen aikana viinin näkyvälle pinnalle muodostuu kelluva hiivakerros tai -kalvo, jota kutsutaan nimellä flor. Hapettavassa vanhentamisessa viini vanhenee hapen vaikutuksesta. Käytössä on myös cabeceo-menetelmä, jossa eri viinejä sekoitetaan tai yhdistellään keskenään tai niihin yhdistetään muita tuotteita.

2. Asianomainen viininvalmistusmenetelmien rajoitus

Rypälemehun uuttamiseen käytetään painetta siten, että 100 kg:sta korjattuja rypäleitä saadaan enintään 70 litraa rypälemehua.

Pedro Ximénez- ja Moscatel-viinien valmistuksessa voidaan käyttää Zalema-, Palomino Fino-, Listán del Condado- ja Garrido Fino -lajikkeiden tiivistettyä rypäleen puristemehua ja kuivaa viiniä edellyttäen, että niiden osuus on yhteensä enintään 30 prosenttia lopputuotteesta ja että käytetty määrä mainittujen lajikkeiden kuivaa viiniä on enintään 15 prosenttia tuotteen kokonaismäärästä. Vanhentaminen tapahtuu tynnyreissä, joiden vetoisuus on valkoviineillä enintään 1 000 litraa ja punaviineillä enintään 330 litraa.

3. Viljelykäytännöt

Viljelykäytännöt on aina toteutettava ympäristöä kunnioittaen, ja erityisesti on vältettävä vesien ja maaperän saastumista. Istutustiheys on vähintään 1 950 ja enintään 4 000 viiniköynnöstä hehtaarille. Viiniköynnökset voidaan leikata käyttäen tukematonta menetelmää (goblet-leikkaus) ja/tai tuettua leikkausmenetelmää (vara y pulgar -menetelmää, joka on samantapainen kuin Goyot-leikkaus, ja/tai double cordon -leikkausta). Sekakasvustoja käyttävien viinitarhojen, jotka haluavat tulla merkityiksi sääntelyneuvoston rekisteriin, on pidettävä eri lajikkeiden sadot erillään.

5.2. Enimmäistuotokset

1. Zalema

18 000 kg rypäleitä hehtaaria kohden

2. Muut sallitut lajikkeet

12 000 kg rypäleitä hehtaaria kohden

6. Rajattu maantieteellinen alue

Alkuperänimityksellä ”Condado de Huelva” suojattujen viinien tuotanto- ja vanhentamisalue käsittää seuraavat kunnat Huelvan maakunnassa: Almonte, Beas, Bollullos Par del Condado, Bonares, Chucena, Gibraleón, Hinojos, La Palma del Condado, Lucena del Puerto, Manzanilla, Moguer, Niebla, Palos de la Frontera, Rociana del Condado, San Juan del Puerto, Trigueros, Villalba del Alcor ja Villarrasa.

7. Pääasiallinen rypälelajike/pääasialliset rypälelajikkeet

CABERNET FRANC

CABERNET SAUVIGNON

CHARDONNAY

COLOMBARD

GARRIDO FINO

LISTAN DEL CONDADO

MERLOT

MOSCATEL DE ALEJANDRÍA

MOSCATEL DE GRANO MENUDO

PALOMINO FINO

PEDRO XIMÉNEZ

SAUVIGNON BLANC

SYRAH

TEMPRANILLO

VERDEJO

ZALEMA

8. Yhteyden/yhteyksien kuvaus

Yhteys

Kyseessä oleva suojattu alkuperänimitys kytkeytyy Guadalquivir-joen alankoon, joka levittäytyy tasaisille ja hiukan kumpuileville maille. Alueella vallitsee Välimeren ilmasto, vaikka joki laskeekin Atlantin valtamereen ja sen vuoksi ilmenee myös vaikutteita meri-ilmastosta. Tämä on havaittavissa alueella tuotetuissa viinilaaduissa, joihin vaikuttavat myös sijainti Doñanan luonnonpuiston läheisyydessä ja alueen perinteinen taitotieto. Väkevät viinit, joihin myös vinos generosos -viinit kuuluvat, tuotetaan perinteisillä menetelmillä (criaderas y soleras ja staattinen), joissa vanhentaminen tammitynnyreissä on viinien laadun kannalta olennainen tekijä. Viinikellareiden suunnittelulla ja hoidolla saadaan aikaan optimaalinen mikroilmasto viinin vanhentamiselle.

9. Olennaiset lisäedellytykset (pakkaaminen, merkinnät, muut vaatimukset)

Oikeudellinen kehys:

Kansallinen lainsäädäntö

Lisäedellytyksen tyyppi:

Merkintöjä koskevat lisämääräykset

Edellytyksen kuvaus:

Alkuperänimityksen ”Condado de Huelva” nimi on merkittävä näkyvästi pullotettujen ja pakattujen viinien etiketteihin sovellettavassa lainsäädännössä yleensä säädettyjen mainintojen lisäksi. Lisäksi suojattujen viinien merkinnöissä voidaan asetuksen (EU) N:o 1308/2013 120 artiklan 1 kohdan g alakohdan mukaisesti valinnaisesti viitata alkuperänimityksen perustana olevaa aluetta pienemmän tai suuremman maantieteellisen yksikön nimeen. Näin ollen tuotantoalueella sijaitsevien kuntien nimiä käytetään pienempinä maantieteellisinä yksikköinä ja Andalusiaa suurempana maantieteellisenä yksikkönä. Almontessa, Hinojosissa, Bollullos Par del Condadossa, Rociana del Condadossa, Bonaresissa, Lucena del Puertossa, Palos de la Fronterassa ja Moguerissa tuotettujen viinien merkinnöissä voidaan myös viitata Doñanan kansallispuistoon pienempänä maantieteellisenä yksikkönä.

Linkki tuote-eritelmään

https://juntadeandalucia.es/export/drupaljda/PC_Condado_modificado_2.pdf

(1) EYVL L 9, 11.1.2019, s. 2.

(2) Euroopan parlamentin ja neuvoston asetus (EU) N:o 1308/2013, annettu 17 päivänä joulukuuta 2013, maataloustuotteiden yhteisestä markkinajärjestelystä ja neuvoston asetusten (ETY) N:o 992/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta (EYVL L 347, 20.12.2013, s. 671).